I Can Do It With a Broken Heart

"I Can Do It With a Broken Heart" (בעברית: "אֲנִי יְכוֹלָה לַעֲשׂוֹת זֹאת עִם לֵב שָׁבוּר") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה ה-13 מתוך אלבומה ה-11 של סוויפט, The Tortured Poets Department. השיר, שנכתב והופק על ידי סוויפט וג'ק אנטונוף, עוסק בהתמדה ובמקצועיות של סוויפט בעודה עוברת קשיים אישיים בתחילת סיבוב ההופעות השישי שלה, "The Eras Tour". ב-2 ביולי 2024, יצא השיר כסינגל.

 רקע 
ב-21 באוקטובר 2022 פרסמה סוויפט את אלבומה העשירי, Midnights, שזכה להצלחה אדירה והפך למוקד התעניינות גדול בקרב כלי התקשורת בעולם. ביום הראשון לצאתו הושמע כ-186 מיליון פעמים בספוטיפיי – שיא כל הזמנים. בשנת 2023 הוציאה את Speak Now (Taylor's Version) ואת  כחלק מפרויקט הקלטת כל ששת אלבומיה הראשונים מחדש עקב מחלוקת המאסטרס שלה עם חברת התקליטים ביג משין רקורדס. ב-4 בפברואר נערך טקס פרסי גראמי ה-66 בו הועמד Midnights לכמה פרסים שונים. כמה ימים לפני הטקס שינתה סוויפט את תמונת הפרופיל שלה ברשתות החברתיות לתצלום בשחור-לבן. מעריצים רבים סברו כי היא עתידה להכריז על מועד הוצאתו של Reputation (Taylor's Version), ההקלטה החוזרת של אלבום האולפן השישי שלה, Reputation (2017), שאופיין באותם צבעים. בד בבד הייתה באתר האינטרנט של סוויפט מעין תקלה, שדיווחה על קוד HTTP 321. בנוסף, נרשם על הצג קוד שגיאה אחר בשם "hneriergrd", שפוענח מאוחר יותר על ידי הסוויפטיז בתהליך אנגרמה כ-"Red herring", מונח המתאר אדם שמנסה להסיח את דעת הקהל מפתרון הבעיה האמיתית. קוד המקור של האתר היה בג'יבריש.

בטקס פרסי גראמי ה-66 זכתה סוויפט בשני פרסים עבור "אלבום הפופ הווקאלי הטוב ביותר" ו"אלבום השנה". בנאום הזכייה הראשון שלה הכריזה על תאריך צאתו של The Tortured Poets Department, וסיפרה כי היא עבדה על יצירתו עוד מ-2022. עטיפתו הרשמית הועלתה לחשבונות השונים שלה ברשתות החברתיות יחד עם צילום של פתק לבן בכתב יד, אשר שילב תרגומים לאנגלית מקוד המקור של אתר האינטרנט ה"תקול" שלה:

ב-6 בפברואר 2024 חשפה סוויפט את רשימת הרצועות באלבום. "I Can Do It With a Broken Heart" הוכלל כרצועה ה-13 שלו. ב-11 באפריל נודע כי אורך השיר עומד על שלוש דקות ושלושים ושמונה שניות.

 כתיבה וניתוח מוזיקלי 

טקסט=Swift singing onto a mic, wearing an asymmetric bodysuit|ממוזער|המילים מתארות את שברון ליבה של סוויפט כשהיא צריכה להופיע בסיבוב ההופעות The Eras Tour בשנת 2023.|299x299 פיקסליםסוויפט כתבה והפיקה את "I Can Do It with a Broken Heart" יחד עם ג'ק אנטונוף, שתכנת את השיר וניגן בתופים, בפסנתר ובסינתיסייזר. השיר הוקלט על ידי לורה סיסק ואולי ג'ייקובס, שסיפקו קולות רקע וכלי הקשה. "I Can Do It with a Broken Heart" הוא שיר בסגנונות אלקטרופופ, דאנס-פופ, נו-דיסקו, וניו ווייב. השילוב אלמנטים של האוס וקצב ידידותי למוזיקת באבלגאם ומוזיקת דאנס מהווה ניגוד לאווירה המפרכת של שאר האלבום. מבקרים השוו את הפקת השיר לשיר "Mastermind" של סוויפט משנת 2022 ולמוזיקה של אמנים אחרים כמו רובין או הפט שופ בויז.

ג'ואל קלפי מהרפרס בזאר ראה בו שיר "אופטימי באופן מטעה", שבו "סוויפט נותנת את המסר הכנה לגבי איך זה היה להופיע למרות שברון הלב". עיתונאי מוזיקה הציעו ש-"I Can Do It with a Broken Heart" דן בצורך של סוויפט להסתיר את רגשותיה השליליים בנוגע לפרידה בזמן שהופיעה בסיבוב ההופעות שלה ("All the pieces of me shattered as the crowd was chanting 'more'" – סוויפט מספרת שבזמן שכל החלקים שבה התנפצו, וליבה נשבר, הקהל רצה יותר ממנה). וויל האריס מ-Q כתב שהמילים הציגו "בלבול רומנטי ושברון לב", וציטט את המילים, "I'm so depressed, I act like it's my birthday every day/ I'm so obsessed with him, but he avoids me like the plague".
 ביקורות 
ממוזער|סוויפט מופיעה את השיר "I Can Do It With A Broken Heart" במהלך סיבוב ההופעות The Eras Tour|ימין|260x260 פיקסלים
מגזין וראייטי נתן לשיר ביקורת חיובית, כשהוא מחשיב את השיר לשיאו של האלבום ורמז שהוא "בטוח תהיה אחת הרצועות המדוברות והמושמעות ביותר מהאלבום". בדירוג של כל 31 הרצועות במהדורת The Anthology של The Tortured Poets Department, בילבורד דירג את השיר במקום השמיני, כשהוא מחשיב את השיר כ"שובב, ציני ומצחיק בצורה בולטת". לורן ווב מ-Clash תיארה את השיר כ"מתפרץ באופן מנצח". ג'וש קורפ מ-Uproxx בחר ב-"I Can Do It with a Broken Heart" כאחד מ"השירים החזקים" של האלבום, בעוד אלכס הדסון מ-Exclaim! סבר שההפקה שלו הופכת אותו לשיר היחיד שבולט באלבום. ג'ונתן קיף ממגזין סלנט סבר שהשיר הוא "להיט רדיו בר-קיימא".

לורה סנייפ, שכתבה עבור הגרדיאן, ראתה את המשפט "lights, camera, bitch smile" כמשפט שיהפוך למם ו"מבהיר מדוע היא רצתה ש[המוזיקה שלה] תחזור לטיקטוק". ב-NME, לורה מולוי ראתה את "I Can Do It with a Broken Heart" כ"מוכן לוויראליות באינטרנט יותר מכל דבר משמעותי יותר". אוליביה הורן מפיצ'פורק הציעה באופן דומה שהמילים "בקיאות בשפת הממים" והמוזיקה דומה מדי לשיתופי הפעולה הקודמים של סוויפט ואנטונוף. לעומת זאת, טום ברייהאן מ-סטריאוגום כתב שהשיר הציג "אנרגיה מוזיקלית ויצירתיות" שהציעה דרך חדשה לאמנותה של סוויפט. הוא גם שיבח את השירה ואת כלי הנגינה. ג'ון וולמאכר, שכתב עבור Beats Per Minute, אמר שהשיר "כל כך מטורף ללא בושה שזו שמחה צרופה". מגזין USA Today דירג את "I Can Do It with a Broken Heart" כשיר הטוב ביותר של שנת 2024.

 וידאו קליפ 
ב-20 באוגוסט 2024, סוויפט השיקה את הקליפ לשיר במהלך ההופעה האחרונה שלה בלונדון בסיבוב ההופעות "The Eras Tour". הקליפ הוקרן לראשונה לקהל באצטדיון ומבלי מיד לאחר שסוויפט סיימה את ההופעה של השיר "Karma".

הקליפ, שאורכו כמעט ארבע דקות, מורכב מקטעי וידאו שצולמו מאחורי הקלעים של סיבוב ההופעות "The Eras Tour", כולל הכנות של רקדני הרקע וצוות ההפקה לחלק החדש של המופע שמבוסס על האלבום The Tortured Poets Department. בקליפ ניתן לראות את משטח הנחיתה של סוויפט לאחר שהיא "שוחה" מתחת לבמה בהופעותיה, וגם את עגלת הניקוי המפורסמת שמשמשת אותה לכניסה לבמה.
 הופעות חיות 
ב-9 במאי 2024, השיר נוסף לרשימת השירים של סיבוב ההופעות של סוויפט, "The Eras Tour". השיר נוסף לכבוד הלג האירופאי של סיבוב ההופעות, בו סוויפט הוסיפה את אלבומה The Tortured Poets Department לסט. "I Can Do It With a Broken Heart" סוגר את הסט של The Tortured Poets Department.

 פרסים ומועמדויות 
פרסשנהקטגוריהתוצאהמקורפרס בחירת הילדים של ניקלודיאון21 ביוני 2025שיר אהוב
 מיקומי שיא 

 מצעדי סוף שנה 

 נתוני מכירות 

 לקריאה נוספת 


קישורים חיצוניים

 הערות שוליים 

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט